Nordens største platform for booking af mødelokaler, udfordrer den traditionelle og milliardstore mødebranche. Gaest.com, som er blevet kaldt mødebranchens svar på Airbnb, matcher dem der har brug for at booke et rigtig godt og inspirerende mødelokale, med dem der udlejer.
På to år er Gaest.com gået fra en betaversion i Aarhus, til en prisbelønnet platform for mødebookinger med over 3.000 mødelokaler i Norden. Der tilbydes endda mødelokaler i London, og snart Bruxelles, Sydney, Mexico City og flere metropoler.
Vi er stolte over at byde Anders Boelskifte Mogensen, grundlægger og adm. direktør for Gaest.com, velkommen til Øresundsbron Business Meeting, hvor han i et ægte deleøkonomisk perspektiv giver opskriften på, hvordan man tager en simpel idé til nye højder.
Måske dit næste møde skal afholdes på vand, i luften eller i en spændende virksomhed? Find stedet til dit næste bestyrelsesmøde, teambuilding eller interview på gaest.com og få 10% rabat ved at anvende rabatkoden "Oresund".